section_heading: Živa pička
paragraph_text: Povodom dvadesetog rođendana sastava, Let3 su 20. prosinca 2008. godine promovirali i objavili svoj uživo DVD Živa pička, objavljen za Dallas Records, kojim su predstavili vizualno izdanje nastupa u riječkoj 'Harteri' i zagrebačkoj dvorani 'Jedinstvo', uz dosadašnje videospotove, te snimke s turneje i izvan pozornice. DVD je objavljen i u ekskluzivnom ograničenom izdanju u obliku kutije bombonijere s rekvizitima-suvenirima koji su sastav vjerno pratili ovih godina. Kritike su odlično prihvatile ovaj glazbeni uradak. Ovaj su uradak popratile mnoge medijske kontroverze, posebice nastup Damira Martinovića i Zorana Prodanovića u emisiji Aleksandra Stankovića Nedjeljom u 2.